Ursula Andressová

Ursula Andressová (* 19. marec 1936, Ostermundigen, kantón Bern) je švajčiarska herečka ocenená Zlatým glóbusom, sex-symbol 60. rokov 20. storočia. Známou sa stala vďaka roli Bond girl Honey Rider v prvej oficiálnej bondovke Dr. No z roku 1962. Bondovo dievča si zahrala aj v neoficiálnom filme Casino Royale (1967), kde stvárnila postavu Vesper Lyndovej. 

 Osobná a profesná kariéra 
Narodila sa do rodiny Švajčiarky Anny a nemeckého diplomata Rolfa Andressovcov. Otec bol z politických dôvodov zo Švajčiarska neskôr vyhostený. Má štyri sestry a jedného brata. Hovorí plynule po anglicky, francúzsky, nemecky a taliansky. Študovala v Berne a Ženeve. Svoju kariéru začala ako modelka v Paríži. Prvú filmovú ponuku získala v Taliansku. V Spojených štátoch bola potom niektorými označovaná za druhú Marlene Dietrichovú.

V roku 1957 sa vydala za amerického herca Johna Dereka, ktorý jej pomohol v kariére. Po deviatich rokoch však nasledoval rozvod. V roku 1962 získala svoju najslávnejšiu rolu Honey Rider v prvej oficiálnej bondovke Dr. No, ktorá jej zaistila slávu. Jej hlas bol dabovaný herečkou Nikki van der Zylovou. Za rolu získala Zlatý glóbus v kategórii Objav roka (1964). V roku 2003 diváci na Channel 4 zvolili jej postavu v Dr. No na 1. miesto medzi „100 najviac sexy filmovými momentmi.“

Nasledovala práca s Frankom Sinatrom a Deanom Martinom na filme Four for Texas (1963). V snímke Muž z Honkongu (1965) sa zoznámila s Jeanom-Paulom Belmondom a nadviazala s ním osobný vzťah. V roku 1965 nafotila sériu nahých snímkov pre časopis Playboy. V roku 1967 sa potom objavila v ďalšej, tentokrát neoficiálnej bondovke Casino Royale, kde stvárnila Bond girl Vesper Lyndovú. Na natáčanie snímky Clash of the Titans (1981), kde hrala po boku hereckej legendy Laurence Oliviera, sa zoznámila s mladším kolegom Harry Hamlinom. Z ich vzťahu sa narodil syn Dimitrij. 

V roku 1995 ju Empire magazine zaradil medzi „100 najväčších sexy symbolov histórie filmu“. Jej životnými partnermi boli tiež Marlon Brando alebo James Dean. Od roku 1983 je jej priateľom Lorenzo Rispoli.

 Herecká filmografia 
 Rok Film Rola Poznámky1954Un americano a Roma 1955La catena dell'odioLe avventure di Giacomo Casanova 1962Dr. No Honey Ryder 1963Fun in Acapulco Marguerita Dauphin4 for Texas Maxine Richter 1965Once Before I Die AlexNightmare in the Sun WifeShe AyeshaWhat's New, Pussycat RitaMuž z Hongkongu Alexandrine PinardelLa decima vittima Caroline Meredithanglický názov: The 10th Victim1966Blue Max Countess Kaeti von Klugermann1967Casino Royale Vesper Lynd/0071968Le dolci signoreNorma1969The Southern Star Erica Kramer1970Perfect Friday Britt1971Rivali pod červeným slnkom Cristina1972Five Against Capricorn1973L'ultima chanceMichelle Nolton1974Colpo in canna Nora Green 1975L'infermieraAnnaAfrica Express Madeleine CooperLe avventure e gli amori di Scaramouche Josephine De Beauharnais 1976Safari Express MiriamSpogliamoci così senza pudoranglický názov: Sex With A Smile 2 1978La Montagna del dio cannibale Susan Stevensonanglický názov: The Mountain of the Cannibal GodDoppio delitto Principessa Dell'Orsoanglický názov: Double Murder 1979The Fifth MusketeerLouise de la VallièreLetti selvaggi Stroller a vdovaanglický názov: Tigers in Lipstick1981Súboj titanovAphrodite1982Mexiko v plameňoch – Červené zvony Mabel Dodge1983Manimal KarenTV1985Liberté, égalité, choucrouteMarie-Antoinette1986Peter the Great Athalietelevízny seriál19871988Falcon Crest Madame Malectelevízny seriál1988Klassäzämekunft 1989Man Against the Mob: The Chinatown Murders Betty StarrTVIl Professore – Diva Susy KaminskiTV1993Fantaghiro III.Xellesiatelevízny film1994Jaskyňa Zlatej ruže IV. Xellesiatelevízny film1996Alles gelogen1997Cremaster 5Kráľovna Chain2005Die Vogelpredigt

 Iné projekty 

 Externé odkazy 



 Zdroj 


Kategória:Švajčiarske filmové herečky
Kategória:Švajčiarske televízne herečky
Kategória:Držitelia ceny Zlatý glóbus
Kategória:Osobnosti z kantónu Bern
Kategória:Herečky, ktoré hrali Bond girls